**גול!**, הנודע גם בשם **גול! החלום מתחיל** (באנגלית: **Goal! The Dream Begins**) הוא סרט מז'אנר דרמת ספורט משנת 2005 שבוים על ידי דני קנון והופק על ידי מייק ג'פריס. הסרט הוא הראשון בטרילוגיית "גול!" ובאים אחריו גול! 2 וגול! 3. העלילה עוקבת אחר סנטיאגו מונייז, נער כבן 20 ממוצא מקסיקני שהיגר עם משפחתו לארצות הברית בצורה לא חוקית והשתכן בלוס אנג'לס. למונייז כישרון בכדורגל, אך הוא משחק בליגה חובבנית בעירו.

עלילה
-----

עלילת הסרט עוקבת אחר סנטיאגו מונייז, צעיר מקסיקני אשר היגר עם משפחתו באופן לא חוקי לארצות הברית. מונייז, חובב הכדורגל, מבלה את שנות נערותו בעוני תוך כדי שהוא עובד בשתי עבודות. באחד ממשחקיו הוא תופס את תשומת לבו של גלן פוי, מגלה כישרונות ושחקן לשעבר של קבוצת ניוקאסל יונייטד המזהה במונייז פוטנציאל רב. פוי מציע למונייז להבחן בניוקאסל ובכך לקבל הזדמנות לשחק בפרמייר ליג. מונייז מסכים אך נאלץ לממן את כרטיס הטיסה היקר בעצמו. מונייז מגלה שחסכונותיו נגנבו על ידי אביו, אשר העדיף לקנות בהם מכונית שתסייע למונייז בעבודתו הרגילה. למזלו של מונייז, סבתו מוכרת את תכשיטיה ובכך מממנת את כרטיס הטיסה.

מונייז טס לאנגליה ללא ידיעת אביו וניגש למבחנים. מאחר שלא רגיל לתנאי המגרש, סגנון המשחק ומזג האוויר מונייז מציג יכולת פושרת, אך על אף זאת מצליח פוי לשכנע את מאמן הקבוצה להחתימו לחודש ניסיון. מונייז מתגבר על מכשולים שונים, כגון חבר קבוצה קנאי ששובר את משאף האסתמה שלו לפני משחק, ומצליח לבסוף להרשים את המאמן ולהכלל בסגל הקבוצה. במקביל מונייז מתיידד עם אחד מכוכבי הקבוצה - גאווין האריס.

במשחקו הראשון של מונייז במדי הקבוצה הוא והאריס מצליחים להביא לניצחון. על אף ביקורת של המאמן על שיטת המשחק האנוכית של מונייז, השניים הופכים לגיבורים בעיני האוהדים ויוצאים לחגוג. לאחר החגיגה תמונות מביכות של מונייז מתפרסמות בצהובון ומאמן הקבוצה גוער בו.

אביו של מונייז צפה במשחקו והתמלא גאווה, אך זמן קצר לאחר מכן נפטר מהתקף לב. מונייז מרגיש שבור לב מפטירתו של אביו ודחוי על ידי מאמנו חוזר ללוס אנג'לס ומחליט שלא יחזור עוד לשחק בקבוצה. הוא חוזר לניוקאסל מתוך געגוע למגרש, ושם הוא מתבשר כי המאמן רוצה שיפתח בהרכב הקבוצה במשחק האחרון בעונה. מונייז והאריס מצליחים להביא לניצחון הקבוצה תוך שיתוף פעולה ומונייז מפגין משחק לא אנוכי. כתוצאה מהניצחון מעפילה הקבוצה לליגת האלופות ושמחה רבה מתפרצת בקרב האוהדים והשחקנים. סצנת הסיום של הסרט מציג את מונייז מזיל דמעה, משהגשים את חלומו.

שחקנים
------

### תפקידים ראשיים

* קונו בקר – סנטיאגו מונייז
* אלסנדרו ניבולה – גווין האריס
* סטיבן דיליין – גלן פוי
* אנה פריל – רוז הרמיסון
* טוני פלאנה – אביו של סנטיאגו
* מרסל לורס – אריק דורנהלם (המנג'ר)
* שון פרטווי – בארי ראנקין

### הופעות אורח

* בסרט השתתפו מספר רב של כדורגלנים ומאמני כדורגל בעקבות שיתוף הפעולה עם פיפ"א, והוצגו גם קטעים ממשחקים אמיתיים ששוחקו.

|  |  |  |  |
| --- | --- | --- | --- |
| * צרפתצרפת זינדין זידאן
* אנגליהאנגליה דייוויד בקהאם
* ספרדספרד ראול גונזלס
* אנגליהאנגליה אלן שירר
* אנגליהאנגליה מרטין טיילר
* אירלנדאירלנד שיי גיבן
* שוודיהשוודיה סוון-יוראן אריקסון
* אנגליהאנגליה לי בוייר
* אנגליהאנגליה ג'רמיין ג'נאס
* אנגליהאנגליה דיארון דייר
* אנגליהאנגליה טיטוס בראמבל
* ארצות הבריתארצות הברית בריאן מקברייד
 | * ארצות הבריתארצות הברית קרלוס בוקאנגרה
* קנדהקנדה תומאס רדזינצקי
* אירלנדאירלנד סטפן קאר
* צרפתצרפת ג'ין אליין בומסונג
* אנגליהאנגליה מייקל צ'ופרה
* ספרדספרד רפאל בניטס
* צ'כיהצ'כיה מילאן בארוש
* צ'כיהצ'כיה ולדימיר שמיצר
* צרפתצרפת לורנט רוברט
* אנגליהאנגליה פרנק למפרד
* אנגליהאנגליה ג'ו קול
* אנגליהאנגליה סטיבן ג'רארד
 | * צרפתצרפת ויליאם גאלאס
* נורווגיהנורווגיה ג'ון ארנה ריסה
* אנגליהאנגליה ג'יימי קראגר
* קרואטיהקרואטיה איגור בישצ'אן
* אנגליהאנגליה דייב יוז
* הולנדהולנד פטריק קלייברט
* צ'כיהצ'כיה יז'י ירושיק
* אנגליהאנגליה רוב לי
* אורוגוואיאורוגוואי פאבלו גארסיה
* אנגליהאנגליה שולה אמאובי
* אנגליהאנגליה ג'יימס מילנר
* צרפתצרפת תיירי הנרי
 | * אנגליהאנגליה האוורד ווב
* אנגליהאנגליה בראיין ג'ונסון
 |

ביקורת
------

הסרט קיבל ביקורות מעורבות. האתר Rotten Tomatoes נתן לסרט תוצאה של 44%, המבוססת על ידי 80 מבקרים.

קישורים חיצוניים
----------------

* 

* אתר האינטרנט הרשמי של גול!

* "גול!", במסד הנתונים הקולנועיים IMDb (באנגלית)

* "גול!", באתר נטפליקס

* "גול!", באתר AllMovie (באנגלית)

* "גול!", באתר Rotten Tomatoes (באנגלית)

* "גול!", באתר Box Office Mojo (באנגלית)

* "גול!", באתר Metacritic (באנגלית)

* "גול!", באתר אידיבי

* "גול!", באתר דיסני+ סרטים (באנגלית)

* "גול!", במסד הנתונים הקולנועיים KinoPoisk (ברוסית)
* אתר הסרט
* דף הסרט באתר "סרט"
* דף הסרט באתר BBC

| סדרת סרטי "גול!" |
| --- |
| 

|  |
| --- |
| גול! החלום מתחיל (2005) • גול! 2 לחיות את החלום (2007) • גול! 3 להשתלט על העולם (2009) |

 |